LV
C 252/20
Eiropas Savienības Oficiālais Vēstnesis
17.7.2023.
— līdz ar to apmierināt apelācijas sūdzības iesniedzējas prasījumus pirmajā instancē un tātad: — atcelt 2021. gada 21. janvāra lēmumu par apelācijas sūdzības iesniedzējas iecelšanu citā, Prezidentūras ģenerāldirektorāta padomnieces amatā un – vajadzības gadījumā – 2021. gada 8. marta lēmumu par nepamatotu maksājumu atgūšanu; — vajadzības gadījumā atcelt 2021. gada 16. septembra lēmumu, ar ko noraidīta apelācijas sūdzības iesniedzējas 2021. gada 7. aprīļa sūdzība; — atlīdzināt apelācijas sūdzības iesniedzējai mantisko un morālo kaitējumu; — piespriest atbildētājam atlīdzināt visus tiesāšanās izdevumus abās instancēs.
Pamati un galvenie argumenti Apelācijas sūdzības pamatošanai apelācijas sūdzības iesniedzēja izvirza šādus pamatus: 1.
Pārsūdzētajā spriedumā neesot ievērots tiesību tikt uzklausītam jēdziens, esot veikta kļūdaina juridiskā kvalifikācija un sagrozīti lietas materiāli.
Pirmās instances tiesa neesot izpildījusi pienākumu norādīt pamatojumu. 2.
Pārsūdzētajā spriedumā neesot izpildīts pienākums norādīt pamatojumu. 3.
Pārsūdzētajā spriedumā neesot izpildīts rūpības pienākums.
Apelācijas sūdzība, ko 2023. gada 11. aprīlī Penya Barça Lyon: Plus que des supporters (PBL) un Issam Abdelmouine iesniedza par Vispārējās tiesas (pirmā palāta) 2023. gada 8. februāra spriedumu lietā T-538/21, PBL un WA/Komisija (Lieta C-224/23 P) (2023/C 252/23) Tiesvedības valoda – franču Lietas dalībnieki Apelācijas sūdzības iesniedzēji: Penya Barça Lyon: Plus que des supporters (PBL) un Issam Abdelmouine (pārstāvis: J. Branco, advokāts) Otra lietas dalībniece: Eiropas Komisija Prasījumi Apelācijas sūdzības iesniedzēju prasījumi Tiesai ir šādi: — pilnībā atcelt Eiropas Savienības Vispārējās tiesas 2023. gada 8. februāra spriedumu lietā T-538/21, PBL un WA/Komisija; — pilnībā apmierināt galīgos prasījumus, ko apelācijas sūdzības iesniedzēji izvirzījuši pirmajā instancē.
Pamati un galvenie argumenti Apelācijas sūdzības pamatojumam apelācijas sūdzības iesniedzēji ir izvirzījuši vairākus pamatus.
Pirmkārt, Vispārējā tiesa esot pieļāvusi faktu un tiesību kļūdu, saistībā ar Penya Barça Lyon kā nepieņemamu noraidīdama prasību atcelt tiesību aktu, jo, no vienas puses, pirmā apelācijas sūdzības iesniedzēja tiesības celt prasību esot svarīgākas par otrā apelācijas sūdzības iesniedzēja tiesībām gadījumā, kad vairākas personas ir cēlušas vienu un to pašu prasību, un, no otras puses, netika ņemti vērā apelācijas sūdzības iesniedzēju piedāvātie pierādījumi, kas apstiprinātu pirmā apelācijas sūdzības iesniedzēja interesi celt prasību.
Otrkārt, Vispārējā tiesa esot pārkāpusi apelācijas sūdzības iesniedzēju procesuālās tiesības, nelemdama par izvirzīto pamatu saistībā ar Komisijas pilnvaru attiecībā uz tai iesniegtajām sūdzībām diskrecionāro raksturu.
Treškārt, Vispārējā tiesa esot pieļāvusi tiesību kļūdu, neņemdama vērā nekādas apelācijas sūdzības iesniedzēju tiešas mantiskas un ekonomiskas intereses attiecībā uz lietas faktiskajiem apstākļiem.